בהתאם לחוק חופש המידע, התשנ"ח-1998, אבקש לקבל מידע על אודות מודעות דרושים או הצעות עבודה שפורסמו על ידי הרשות הציבורית ברשתות החברתיות השונות (לרבות רשת הפייסבוק, לינקדאין, טוויטר וכדומה), וזאת לתקופה שבין 1.1.2017 ועד למועד מתן המענה לבקשה:
1. רשימת המודעות שפרסמו לרבות סוג התפקיד ותאריך פרסום המודעה;
1. העתק המודעות שפורסמו;
1. נתוני החשיפה של המודעות (כמה אנשים נחשפו באופן אורגני/טבעי וכמה בעקבות חשיפה ממומנת);
1. לגבי מודעות שבהן בוצע מימון כדי לקדם את חשיפת המודעה, נבקש לקבל את אפיון הטרגוט (מאפייני הקהל שהוגדרו לחשיפה ממוקדת); 
1. במקרים שבהם בוצע קידום ממומן כאמור בסעיף 4, נבקש לקבל את סכומי הכסף שהושקעו בקידום החשיפה. 
יובהר כי הכוונה לכל עמודי הרשתות החברתיות שמופעלים ע"י הרשות ולאו דווקא לעמוד המרכזי או הראשי. 

